**Jegyzőkönyv**

**Nagykovácsi Nagyközség Önkormányzat**

**Pénzügyi bizottságának nyilvános üléséről**

**Az ülés helye: Öregiskola Közösségi Ház és Könyvtár**

**Az ülés időpontja: 2020. szeptember 14. (hétfő) 17 óra 30 perc**

**Meghívottak:** Honti Zoltán elnök, Tegzes Endre, Nagy András, Kósa Emőke, Szép Henriette, Erdélyi Zoltán, Kiszelné Mohos Katalin polgármester, Szemesy Barbara alpolgármester, dr. Fegyveres-Fiskál Gábor alpolgármester, G. Furulyás Katalin, Springer Bence, Papp István jegyző, Czeczéné dr. Szirmai Gabriella aljegyző, Györgyi Zoltán főépítész, Grégerné Papp Ildikó osztályvezető, Perlaki Zoltán osztályvezető, Fülöpp Miklós osztályvezető, Kissné Szalay Erzsébet jegyzőkönyvvezető

**Megjelentek:** Honti Zoltán elnök, Tegzes Endre, Nagy András, Kósa Emőke, Szép Henriette, Kiszelné Mohos Katalin polgármester, Szemesy Barbara alpolgármester, dr. Fegyveres-Fiskál Gábor alpolgármester, G. Furulyás Katalin, Springer Bence, Papp István jegyző, Czeczéné dr. Szirmai Gabriella aljegyző, Györgyi Zoltán főépítész, Grégerné Papp Ildikó osztályvezető, Perlaki Zoltán osztályvezető, Fülöpp Miklós osztályvezető, Kissné Szalay Erzsébet jegyzőkönyvvezető

**Honti Zoltán elnök**: Sok szeretettel köszöntök mindenkit a Pénzügyi bizottság ülésén. Megállapítom, hogy a bizottság 4 fővel határozatképes. Erdélyi Zoltán jelezte távollétét. Kérdezem, hogy a kiküldött napirendhez van-e hozzászólás, kérdés. Nincs. Akkor felteszem szavazásra a mai ülés napirendjét. Indítható a szavazás.

**Megállapítom, hogy Nagykovácsi Nagyközség Önkormányzat Pénzügyi bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**PÉNZÜGYI BIZOTTSÁGA**

**37/2020. (IX. 14.) HATÁROZATA**

**Tárgy**: **A Pénzügyi bizottság 2020. szeptember 14-i ülésének napirendje**

Nagykovácsi Nagyközség Önkormányzat Pénzügyi bizottsága úgy dönt, hogy a 2020. szeptember 14-i ülésén az alábbi napirendi pontokat tárgyalja:

***Nyílt ülés:***

1. **Nagykovácsi Nagyközség Önkormányzatának 2020. évi költségvetéséről szóló 3/2020. (II. 25.) önkormányzati rendeletének 2. sz. módosítása**
2. **Tájékoztató Nagykovácsi Nagyközség Önkormányzata és költségvetési szervei 2020. évi költségvetésének első félévi teljesítéséről**
3. **Döntés Nagykovácsi Nagyközség Önkormányzata 2021-2035. évekre szóló gördülő fejlesztési tervének elfogadásáról**

**Felelős:** PB elnöke

**Határidő**: azonnal

**1. napirendi pont**

**Nagykovácsi Nagyközség Önkormányzatának 2020. évi költségvetéséről szóló 3/2020. (II. 25.) önkormányzati rendeletének 2. sz. módosítása**

**Honti Zoltán elnök**: Kérem Perlaki Zoltán osztályvezető urat, hogy röviden ismertesse a rendelet-tervezetet.

**Perlaki Zoltán osztályvezető**: *Röviden ismertette az előterjesztést.*

**Honti Zoltán elnök**: Köszönöm szépen. Kérdezem, hogy van-e kérdés, hozzászólás? Nincs. Akkor szavazzunk a rendelet-tervezetről az előterjesztésben foglaltak szerint. Indítható a szavazás.

**Megállapítom, hogy** **Nagykovácsi Nagyközség Önkormányzat Pénzügyi, bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**PÉNZÜGYI BIZOTTSÁG**

**38/2020. (IX. 14.) HATÁROZATA**

**Tárgy: Nagykovácsi Nagyközség Önkormányzatának 2020. évi költségvetéséről szóló 3/2020. (II. 25.) önkormányzati rendeletének 2. sz. módosítása**

Nagykovácsi Nagyközség Önkormányzat Pénzügyi bizottsága javasolja a Képviselő-testületnek Nagykovácsi Nagyközség Önkormányzatának 2020. évi költségvetéséről szóló 3/2020. (II. 25.) önkormányzati rendeletének 2. sz. módosításának jóváhagyását az előterjesztésben foglaltak szerint.

**Határidő:** azonnal

**Felelős:** PB elnöke

**2. napirendi pont**

**Tájékoztató Nagykovácsi Nagyközség Önkormányzata és költségvetési szervei 2020. évi költségvetésének első félévi teljesítéséről**

**Honti Zoltán elnök**: Kérem Perlaki Zoltán osztályvezető urat, hogy röviden ismertesse a rendelet-tervezetet.

**Perlaki Zoltán osztályvezető**: *Röviden ismertette az előterjesztést.*

**Honti Zoltán elnök**: Köszönöm szépen. Nekem az lenne a kérdésem, hogy az építményadó azért alakult ilyen jól, mert van, aki már befizette egész évre?

**Perlaki Zoltán osztályvezető**: Igen, van, aki befizeti márciusban az egész évet.

**Honti Zoltán elnök**: A telekadót jogszabályváltozás miatt nem fizetik be?

**Perlaki Zoltán osztályvezető**: 47% a befizetés, a maradék 3% elsősorban a Kecskeháti hátralékokból adódik.

**Honti Zoltán elnök**: Köszönöm. Kérdezem, hogy van-e még kérdés, hozzászólás.

**Kósa Emőke**: Változott az inkubátorház bérleti díja, és ezzel kapcsolatban kérdezem, hogy sikerült-e kiadni, mi lesz a célja az épületnek és hogy a költségvetés módosításba ezt az összeget beterveztük-e már.

**Perlaki Zoltán osztályvezető**: Ez a módosításban nem szerepel még.

**Kiszelné Mohos Katalin polgármester**: Az első két kérdésre válaszolnék. Készültem is, hogy a Képviselő-testület ülésén tájékoztatást adok mind a képviselők, mind pedig a lakosság számára. Sikerült egyetlen vállalkozónak kiadni az épületet és azért nem került újra a Képviselő-testület elé, mert nem kellett változtatni a testület által meghatározott összegen. Az eredeti elképzeléseink szerint a tárgyalót nem adtuk volna ki, de az összes többi irodát igen, és annyi változás történt, hogy egy iroda megmaradt az önkormányzat számára, viszont a tárgyalót is kiadtuk a bérlőnek. A tárgyalót ugyanolyan négyzetméter áron adtuk ki, mint az összes többi irodát. Plusz még egy raktárhelyiség maradt az önkormányzat tulajdonában, mert azt mondta az új bérlő, hogy erre nincs szüksége.

**Honti Zoltán elnök**: Milyen összegről beszélünk?

**Kiszelné Mohos Katalin polgármester**: Havonta 710 ezer Ft + Áfa. Ennek a vállalkozó hölgynek három érdekeltsége van és mindhárom céget szeretné itt bejelenteni. Az egyik egy jogi iroda, ami elsősorban komoly közbeszerzésekkel foglalkozik, én reménykedem, hogy iparűzési adó szempontjából is pluszt fog hozni Nagykovácsi Önkormányzatának. A másik vállalkozásuk elsősorban Balaton környéki ingatlanfejlesztéssel foglalkozik, a harmadik pedig egy fitness klub, ami jelenleg is itt működik Nagykovácsiban. Dr. Baucsek Katalin, aki bérli az ingatlant. A fittklub továbbra is marad az eredeti telephelyen.

**Kósa Emőke**: A másik kérdésem, hogy a téli síkosságmentesítés maradványösszegének visszavonását a NATÜ-től tartalmazza-e ez a módosítás.

**Perlaki Zoltán osztályvezető**: Májusban ez a 12 millió Ft visszavonásra került a NATÜ-től.

**Honti Zoltán elnök**: Köszönöm szépen. Kérdezem, hogy van-e még kérdés, hozzászólás? Nincs. Akkor szavazzunk a határozati javaslatról az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat Pénzügyi, bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**PÉNZÜGYI BIZOTTSÁG**

**39/2020. (IX. 14.) HATÁROZATA**

**Tárgy: Nagykovácsi Nagyközség Önkormányzatának és költségvetési szerveinek tájékoztatója a 2020. évi költségvetés első félévi teljesítéséről**

Nagykovácsi Nagyközség Önkormányzatának Pénzügyi bizottsága javasolja a Képviselő-testületnek a Nagykovácsi Nagyközség Önkormányzatának és az irányítása alá tartozó költségvetési szerveinek 2020. évi költségvetése első félévi végrehajtásáról készített írásos tájékoztató tudomásul vételét.

**Határidő:** azonnal

**Felelős:** polgármester, jegyző

**3. napirendi pont**

**Döntés Nagykovácsi Nagyközség Önkormányzata 2021-2035. évekre szóló gördülő fejlesztési tervének elfogadásáról**

**Honti Zoltán elnök**: Átadom a szót Fülöpp Miklós osztályvezető úrnak, hogy röviden ismertesse az előterjesztést.

**Fülöpp Miklós osztályvezető:** *Röviden ismertette az előterjesztést.*

**Honti Zoltán elnök**: Köszönöm szépen. Én polgármester asszonytól kérdezném, hogy hogy állunk az új cég kiválasztásával.

**Kiszelné Mohos Katalin polgármester**: Folyamatban van. Sajnos a DMRV nem együttműködő az adatok kiadásában, hiába vagyunk tulajdonosok. A minket megillető adatokat cégtitokként kezeli, úgyhogy vitában állunk ebben a tekintetben is. A Víziközmű Hivatal is elfogadta a DMRV döntését, hogy nem kívánja kiadni az adatokat. Most próbálunk így, adatok nélkül meggyőzni víziközmű társulatokat, hogy azért pályázzanak erre a lehetőségre.

Egy fontos kiegészítést tennék még az előterjesztéshez. Ha esetleg valaki megnézte részletesen a gördülő fejlesztési tervet, akkor 2023-ra vagy 2024-re bekerült egy olyan távlati elképzelés, javaslat, ami innen, Nagykovácsi Önkormányzatától érkezett. Ez arról szól, hogy esetlegesen egy újabb víztározó kialakítására kerüljön sor fönn, az adótorony mellett egy önkormányzati területen. Azért, hogy ezek a rendszeresen visszatérő vízellátási problémák megszűnhessenek.

**Györgyi Zoltán főépítész**: E mellett a jövő évre terveztük, hogy automata aggregátokat állítsanak be a víztározó mellett, hogy tudjon működni áramszünet esetén. Mivel többször volt olyan probléma, hogy azért nem volt víz, mert nem volt áram.

**Kósa Emőke**: Ez mit jelent, hogy jövő évre, hogy akkor meg is valósítják.

**Györgyi Zoltán főépítész**: Sajnos nem, de betettük a gördülő fejlesztési tervbe.

**Kósa Emőke**: Én továbbra sem értem, hogy ki biztosít erre forrást? Többször ott van, hogy a forrás a bérleti díj. De a bérleti díj az, amit a DMRV nem fizet, tehát ez nincs. Vagy a másik lehetőség, a külső forrás.

**Honti Zoltán elnök**: Elvileg a bérleti díj terhére kellene elvégezni a DMRV-nek a munkákat, de erre nem hajlandó. Ezért is váltunk meg a DMRV-től. Most próbálunk egy új céget találni. Régen, amikor a Víziközmű volt, addig ez teljesen jól működött. Bérleti díjért cserébe, amit kértünk, azt ők megcsinálták.

**Kósa Emőke**: Akkor most nem történik meg a szükséges felújítás, de a bérleti díj fizetés sem valósul meg.

**Kiszelné Mohos Katalin polgármester**: Ehhez szeretném hozzáfűzni, hogy nem írhatunk más keretet, csak azt, hogy a bérleti díj terhére. Ha nem fizeti ki, akkor elvileg levonhatná a bérleti díjból. Nincs más lehetőségünk, hiszen Nagykovácsi lakossága becsülettel fizeti az országosan az egyik legmagasabb víz- és csatornadíjat. Ezek után semmiképpen nem tesz mellé az önkormányzat plusz pénzt a nagykovácsiak pénzéből. Valójában azzal, hogy a gördülő fejlesztést aláírja a DMRV, elvileg elfogadják ezt a tervet. Ugyanakkor pedig van 1,5 milliárd Ft értékű vadonatúj rendszerünk.

**Honti Zoltán elnök**: Vízügyi építési alapunk is van. Milyen összeg áll ott rendelkezésre?

**Perlaki Zoltán osztályvezető**: 10 millió Ft körüli összeg, ezt nem is lehet másra fordítani.

**Honti Zoltán elnök**: Köszönöm szépen. Kérdezem, hogy van-e még kérdés, hozzászólás? Nincs, akkor indítható a szavazás a határozati javaslatról az előterjesztésben foglaltak szerint.

**Megállapítom, hogy Nagykovácsi Nagyközség Önkormányzat Pénzügyi bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**PÉNZÜGYI BIZOTTSÁG**

**40/2020. (IX. 14.) HATÁROZATA**

**Tárgy: Döntés Nagykovácsi Nagyközség Önkormányzata 2021-2035. évekre szóló gördülő fejlesztési tervének elfogadásáról**

Nagykovácsi Nagyközség Önkormányzat Pénzügyi bizottsága javasolja a Képviselő-testületnek az alábbi határozati javaslat elfogadását.

Nagykovácsi Nagyközség Önkormányzat (a továbbiakban Önkormányzat) Képviselő-testülete, mint az ivóvíz és szennyvíz ellátásért felelős

1. a víziközművek felújítására és pótlására, valamint beruházására vonatkozó 2021-2035. évre szóló gördülő fejlesztési tervet, a határozat melléklete szerinti tartalommal és formában elfogadja. A 2022. évtől kezdődően megjelölt felújítási, pótlási és beruházási költségek becsült költségek, azokat a Képviselő-testület évente újra-tárgyalja.
2. felhatalmazza a polgármestert, hogy a víziközművek felújítására és pótlására, valamint beruházására vonatkozó tervet a Magyar Energetikai és Közmű-szabályozási Hivatal részére nyújtsa be.

**Határidő:** azonnal

**Felelős**: polgármester

**Honti Zoltán elnök**: Köszönöm szépen. A Pénzügyi bizottság nyílt ülését 17 óra 55 perckor bezárom.

K.m.f.

Kissné Szalay Erzsébet Honti Zoltán

jegyzőkönyvvezető elnök